U-I-162/98
Datum: 2001-10-10T00:00:00.000+02:00
ecli: ECLI:SI:USRS:2001:U.I.162.98
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: OdlUS X, 173 | 10.10.2001
dokument: US20990
akt: Zakon o trgovini (Uradni list RS, št. 15/94) (ZT), 17. čl.
resitev: ustavitev
izrek: Postopek za preizkus pobude za začetek postopka za oceno ustavnosti 17. člena Zakona o trgovini (Uradni list RS, št. 15/94) se ustavi.
stavek: Pobudnica ni dopolnila svoje pobude, čeprav je bila k temu pozvana. Zato je Ustavno sodišče na podlagi tretjega odstavka 28. člena ZustS ustavilo postopek.
odlocitev: sklep
geslo: Ustavno sodišče, pristojnosti, postopek,
Nepopolna vloga (nedopolnitev v določenem roku).
podlaga: Zakon o Ustavnem sodišču (ZUstS), 24., 3. odst. 28. čl.
vlagatelj: Bosiljka Baćić Ražem, Ljubljana
datum_vloge: 1998-04-21T22:00:00.000Z
datum_odlocitve: 2001-10-09T22:00:00.000Z

# U-I-162/98-9

10. 10. 2001

# S K L E P

Ustavno sodišče je v postopku za preizkus pobude Bosiljke Baćić Ražem iz Ljubljane na seji dne 10. oktobra 2001

s k l e n i l o:

Postopek za preizkus pobude za začetek postopka za oceno ustavnosti 17. člena Zakona o trgovini (Uradni list RS, št. 15/94) se ustavi.

## Obrazložitev

Pobudnica izpodbija 17. člen Zakona o trgovini (v nadaljevanju ZT), saj naj bi bil v nasprotju z 72. členom Ustave.

Državni zbor je odgovoril na navedbe v pobudi in meni, da je pobuda neutemeljena.

Ustavno sodišče je z odločbo št. U-I-16/98 z dne 5. 7. 2001 (Uradni list RS, št. 62/01) z odložnim rokom enega leta razveljavilo 17. člen ZT. Z iztekom enoletnega odložnega roka bo izpodbijani člen ZT prenehal veljati. Glede na navedeno je Ustavno sodišče pobudnico pozvalo, naj pobudo, kolikor pri njej še vztraja, dopolni z utemeljitvijo razlogov, ki bi izkazovali njen pravni interes (24. člen Zakona o Ustavnem sodišču, Uradni list RS, št. 15/94 - v nadaljevanju ZUstS) za oceno predpisa, o katerem je že odločalo. Pri tem je bila pobudnica tudi opozorjena, da lahko Ustavno sodišče postopek, skladno s tretjim odstavkom 28. člena ZUstS, ustavi, če pobude v danem roku ne bo dopolnila.

Pobudnica vloge ni dopolnila, zato je Ustavno sodišče postopek za preizkus pobude ustavilo.

Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.

Franc Testen